અત્યારે સિક્વલ ફિલ્મોની રિલીઝ પુરજોશમાં થઇ રહી છે. આવામાં ૨૦૦૧ની સુપરહિટ ફિલ્મ ‘તુમ બિન’ની સિક્વલ ‘તુમ બિન-૨’ની રિલીઝ ચર્ચામાં છે. સાથેસાથે આ ફિલ્મની અભિનેત્રી નેહા શર્મા પણ ચર્ચામાં છે. નેહાની આ પહેલી ફિલ્મ નથી, પરંતુ આ ફિલ્મ તેને એ મુકામે લઇ જશે, જ્યાં જવાનું સપનું દરેક અભિનેત્રી જોતી હોય છે. આ ફિલ્મ માટે નેહાની પસંદગી ઘણી મુશ્કેલીઓ બાદ થઇ હતી. ફિલ્મના નિર્માતા-નિર્દેશક નવા ચહેરાની તલાશમાં હતા. લગભગ છ મહિના સુધી ઓડિશન થયાં, પરંતુ સફળતા ન મળી. બાદમાં લોકપ્રિય કાસ્ટિંગ ડિરેક્ટર મૂકેશ છાબડાએ નેહાનો સંપર્ક કર્યો.